title: Komission täytäntöönpanoasetus (EU) 2017/980, annettu 7 päivänä kesäkuuta 2017, toimivaltaisten viranomaisten välillä valvontatoimissa tehtävässä yhteistyössä, paikalla tehtävissä tarkastuksissa ja tutkinnoissa sekä tietojenvaihdossa käytettäviä vakiomuotoisia lomakkeita, malleja ja menettelyjä koskevien teknisten täytäntöönpanostandardien vahvistamisesta Euroopan parlamentin ja neuvoston direktiivin 2014/65/EU mukaisesti (ETA:n kannalta merkityksellinen teksti. )

text:
                  10.6.2017

                  FI

                  Euroopan unionin virallinen lehti

                  L 148/3

            KOMISSION TÄYTÄNTÖÖNPANOASETUS (EU) 2017/980,
      annettu 7 päivänä kesäkuuta 2017,
      toimivaltaisten viranomaisten välillä valvontatoimissa tehtävässä yhteistyössä, paikalla tehtävissä tarkastuksissa ja tutkinnoissa sekä tietojenvaihdossa käytettäviä vakiomuotoisia lomakkeita, malleja ja menettelyjä koskevien teknisten täytäntöönpanostandardien vahvistamisesta Euroopan parlamentin ja neuvoston direktiivin 2014/65/EU mukaisesti
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (1) ja erityisesti sen 80 artiklan 4 kohdan ja 81 artiklan 4 kohdan,
      sekä katsoo seuraavaa:

                  (1)

                  Direktiivissä 2014/65/EU säädetään velvoitteista, jotka koskevat yhteistyötä ja tietojenvaihtoa toimivaltaisten viranomaisten välillä. Toimivaltainen viranomainen voi osana tätä menettelyä pyytää toisen jäsenvaltion toimivaltaista viranomaista toimimaan yhteistyössä tutkintaa tai paikalla tehtävää tarkastusta varten.

                  (2)

                  Jotta voidaan varmistaa, että toimivaltaiset viranomaiset voivat tehdä yhteistyötä ja vaihtaa tietoja tehokkaasti ja oikea-aikaisesti direktiivin 2014/65/EU soveltamista varten ja antaa toisilleen täyden keskinäisen avun, on aiheellista vahvistaa tällaiselle toimivaltaisten viranomaisten yhteistyölle ja tietojenvaihdolle menettelyt sekä mallit ja lomakkeet yhteistyö- ja tietojenvaihtopyyntöjen esittämistä, vastaanottoilmoituksia ja tällaisiin pyyntöihin vastaamista varten.

                  (3)

                  Sen varmistamiseksi, että pyynnön vastaanottavat viranomaiset käsittelevät yhteistyö- tai tietojenvaihtopyynnöt tehokkaasti ja nopeasti, kussakin pyynnössä on esitettävä selkeästi syy, jonka vuoksi yhteistyö- tai tietojenvaihtopyyntö tehdään. Yhteistyö- ja tietopyynnöissä sekä tällaisiin pyyntöihin annettavissa vastauksissa käytettävien mallien ja lomakkeiden lisäksi yhteistyö- ja tietojenvaihtomenettelyjen olisi koko prosessin ajan mahdollistettava pyynnön esittäneen viranomaisen ja pyynnön vastaanottaneen viranomaisen välinen viestintä, kuuleminen ja vuorovaikutus ja helpotettava sitä.

                  (4)

                  Tässä asetuksessa kunnioitetaan perusoikeuksia ja otetaan huomioon erityisesti Euroopan unionin perusoikeuskirjassa tunnustetut periaatteet.

                  (5)

                  Johdonmukaisuuden vuoksi ja rahoitusmarkkinoiden sujuvan toiminnan varmistamiseksi on tarpeen, että tässä asetuksessa annettuja säännöksiä ja direktiivin 2014/65/EU säännöksiä sovelletaan samasta päivämäärästä lähtien.

                  (6)

                  Tämä asetus perustuu teknisten täytäntöönpanostandardien luonnokseen, jonka Euroopan arvopaperimarkkinaviranomainen (EAMV) on toimittanut komissiolle.

                  (7)

                  EAMV ei ole järjestänyt avointa julkista kuulemista niistä teknisten täytäntöönpanostandardien luonnoksesta, johon tämä asetus perustuu, eikä se myöskään ole analysoinut toimivaltaisten viranomaisten käyttöön tarkoitettujen vakiolomakkeiden, mallien ja menettelyjen käyttöön ottamisesta mahdollisesti aiheutuvia kustannuksia ja hyötyjä, koska se olisi ollut suhteetonta kyseisten standardien laajuuteen ja vaikutuksiin nähden, kun otetaan huomioon, että standardit on kohdennettu ainoastaan jäsenvaltioiden toimivaltaisille viranomaisille eikä markkinoiden toimijoille.

                  (8)

                  EAMV on pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklan nojalla perustetulta arvopaperimarkkina-alan osallisryhmältä,

            ON HYVÄKSYNYT TÄMÄN ASETUKSEN:
      1 artikla
      Yhteysviranomaiset
      1.   Toimivaltaisten viranomaisten on nimettävä yhteysviranomaiset direktiivin 2014/65/EU 80 artiklassa tarkoitettujen yhteistyöpyyntöjen ja 81 artiklassa tarkoitettujen tietojenvaihtopyyntöjen välittämistä varten. Niiden on julkaistava yhteysviranomaisten yhteystiedot verkkosivuillaan.
      2.   Toimivaltaisten viranomaisten on ilmoitettava yhteysviranomaistensa yhteystiedot Euroopan arvopaperimarkkinaviranomaiselle (EAMV). EAMV ylläpitää ja päivittää luetteloa 1 kohdan nojalla nimetyistä yhteysviranomaisista toimivaltaisten viranomaisten tarpeita varten.
      2 artikla
      Yhteistyö- ja tietojenvaihtopyynnöt
      1.   Pyynnön esittävän viranomaisen on esitettävä yhteistyö- tai tietojenvaihtopyyntö paperilla tai sähköisesti liitteessä I olevaa lomaketta käyttäen. Sen on osoitettava pyyntö vastaanottavan viranomaisen yhteysviranomaiselle.
      2.   Kiireellisissä tapauksissa pyynnön esittävä viranomainen voi esittää yhteistyö- tai tietojenvaihtopyynnön suullisesti edellyttäen, että pyyntö vahvistetaan kohtuullisen ajan kuluessa kirjallisesti, ellei pyynnön vastaanottavan viranomaisen kanssa toisin sovita.
      3.   Pyynnön esittävä viranomainen voi liittää pyyntöön minkä tahansa sellaisen asiakirjan tai pyyntöä tukevan aineiston, jota se katsoo tarvittavan pyynnön tueksi.
      3 artikla
      Vastaanottoilmoitus
      Pyynnön vastaanottaneen viranomaisen yhteysviranomaisen on kymmenen työpäivän kuluessa yhteistyö- tai tietojenvaihtopyynnön vastaanottamisesta lähetettävä vastaanottoilmoitus pyynnön esittäneelle viranomaiselle käyttäen liitteessä II esitettyä lomaketta.
      4 artikla
      Vastaus yhteistyö- tai tietojenvaihtopyyntöön
      1.   Pyynnön vastaanottaneen viranomaisen on vastattava yhteistyö- tai tietojenvaihtopyyntöön paperilla tai sähköisesti liitteessä III olevaa lomaketta käyttäen. Ellei pyynnön esittänyt viranomainen ole toisin täsmentänyt, vastaus on osoitettava pyynnön esittäneen viranomaisen yhteysviranomaiselle.
      2.   Pyynnön vastaanottaneen viranomaisen on toteutettava yhteistyö- tai tietojenvaihtopyynnöt tavalla, jolla varmistetaan, että kaikki tarvittavat sääntelytoimet voidaan suorittaa ilman aiheetonta viivytystä ottaen huomioon pyynnön monimutkaisuus ja kolmansien osapuolten tai toisen viranomaisen tarvittava osallistuminen.
      5 artikla
      Menettelyt yhteistyö- tai tietojenvaihtopyyntöjen lähettämistä ja käsittelyä varten
      1.   Pyynnön esittävän viranomaisen ja pyynnön vastaanottavan viranomaisen on suoritettava yhteistyö- tai tietojenvaihtopyyntöön liittyvä viestintänsä joko paperilla tai sähköisesti siitä riippuen, kumpi on nopeampaa, ottaen asianmukaisesti huomioon näkökohdat, jotka koskevat luottamuksellisuutta, kirjeenvaihtoon kuluvaa aikaa, toimitettavan aineiston laajuutta ja sitä, kuinka helppo pyynnön esittävän viranomaisen on saada tiedot. Pyynnön esittäneen viranomaisen on vastattava nopeasti kaikkiin pyynnön vastaanottaneen viranomaisen esittämiin selvennyspyyntöihin.
      2.   Jos vaikuttaa siltä, että vastaaminen viivästyy yli viisi työpäivää vastaanottotodistuksessa arvioidusta vastauksen antamispäivästä, pyynnön vastaanottaneen viranomaisen on ilmoitettava siitä pyynnön esittäneelle viranomaiselle.
      3.   Jos pyynnön esittänyt viranomainen pitää pyyntöä kiireellisenä, pyynnön vastaanottaneen viranomaisen ja pyynnön esittäneen viranomaisen on sovittava, kuinka usein pyynnön vastaanottanut viranomainen tiedottaa pyynnön esittäneelle viranomaiselle pyynnön käsittelystä ja odotettavissa olevasta vastausajankohdasta.
      4.   Pyynnön vastaanottaneen ja pyynnön esittäneen viranomaisen on toimittava yhteistyössä ratkaistakseen kaikki pyynnön toteuttamisen yhteydessä esiin nousevat ongelmat.
      6 artikla
      Menettely lausunnon hankkimispyyntöjä varten
      1.   Jos pyynnön esittävä viranomainen sisällyttää pyyntöönsä lausunnon hankkimisen, pyynnön vastaanottavan viranomaisen ja pyynnön esittävän viranomaisen on, ottaen huomioon voimassa olevat oikeudelliset rajoitukset tai esteet ja mahdolliset erot menettelyllisissä vaatimuksissa, arvioitava ja tarkasteltava

                  a)

                  sen henkilön tai niiden henkilöiden oikeuksia, jolta/joilta lausunto hankitaan;

                  b)

                  pyynnön vastaanottavan viranomaisen ja pyynnön esittävän viranomaisen henkilöstön roolia lausunnon hankkimisessa;

                  c)

                  sitä, onko henkilöllä, jolta lausunto hankitaan, oikeus käyttää apunaan oikeudellista edustajaa, ja jos on, mikä on edustajan avun laajuus lausunnon hankkimisen yhteydessä, myös siltä osin kuin on kyse lausunnon tallentamisesta tai sitä koskevasta raportoinnista;

                  d)

                  sitä, onko lausunto hankittava vapaaehtoisuuden pohjalta vai pakolla, jos tällaista erottelua käytetään;

                  e)

                  sitä, onko henkilö, jolta lausunto on määrä hankkia, todistajana tai tutkimuksen kohteena niiden tietojen perusteella, jotka ovat pyynnön esittämisajankohtana saatavilla;

                  f)

                  sitä, voitaisiinko lausuntoa käyttää tai onko sitä tarkoitus käyttää rikosoikeudellisessa menettelyssä niiden tietojen perusteella, jotka ovat pyynnön esittämisajankohtana saatavilla;

                  g)

                  lausunnon hyväksyttävyyttä pyynnön esittävän viranomaisen lainkäyttöalueella;

                  h)

                  lausunnon tallentamista ja sovellettavia menettelyjä, kuten sitä, onko kyseessä samaan aikaan tehtävä tallennus vai tiivistetty kirjallinen pöytäkirja taikka äänite tai audiovisuaalinen tallenne;

                  i)

                  menettelyt, joilla lausunnon antava henkilö todistaa lausunnon oikeaksi tai vahvistaa antaneensa sen ja ilmoittaa myös, tapahtuuko tämä lausunnon antamisen jälkeen.

            2.   Pyynnön vastaanottavan viranomaisen ja pyynnön esittävän viranomaisen on varmistettava, että käytössä on järjestelyt, joiden avulla niiden henkilöstö voi toimia tehokkaasti, kuten järjestelyt, joiden avulla niiden henkilöstö voi sopia mahdollisesti tarvittavista lisätiedoista, joita voivat olla muun muassa seuraavat:

                  a)

                  aikataulun suunnittelu;

                  b)

                  luettelo kysymyksistä, jotka on tarkoitus esittää henkilölle, jolta lausunto hankitaan, ja sen tarkistus;

                  c)

                  matkustusjärjestelyt, joihin kuuluu sen varmistaminen, että pyynnön vastaanottava viranomainen ja pyynnön esittävä viranomainen voivat kokoontua keskustelemaan asiasta ennen lausunnon hankkimista;

                  d)

                  kääntämisjärjestelyt.

            7 artikla
      Menettely paikalla tehtäviä tarkastuksia ja tutkintoja koskevia pyyntöjä varten
      1.   Jos on kyse pyynnöstä suorittaa paikalla tehtävä tarkastus tai tutkinta, pyynnön esittävän viranomaisen ja pyynnön vastaanottavan viranomaisen on ottaen huomioon direktiivin 2014/65/EU 80 artiklan 1 kohdan a, b ja c alakohta neuvoteltava keskenään parhaasta tavasta toteuttaa yhteistyöpyyntö ja myös siitä, onko tarkoituksenmukaista toteuttaa yhteinen paikalla tehtävä tarkastus tai yhteinen tutkinta.
      Päättäessään parhaasta tavasta toteuttaa yhteistyöpyyntö pyynnön esittävän viranomaisen ja pyynnön vastaanottavan viranomaisen on otettava huomioon ainakin seuraavat seikat:

                  a)

                  pyynnön esittäneeltä viranomaiselta saadun yhteistyöpyynnön sisältö, mukaan lukien mahdolliset seikat, jotka viittaavat siihen, että tutkimus tai paikalla tehtävä tarkastus olisi asianmukaista suorittaa yhdessä;

                  b)

                  se, suorittavatko ne erikseen omia tutkintojaan asiassa, jolla on valtioiden rajat ylittäviä vaikutuksia, ja soveltuisiko asia paremmin hoidettavaksi yhteistyöllä;

                  c)

                  kummankin lainkäyttöalueen lait ja säännökset, jotta kumpikin viranomainen ymmärtää hyvin, että niiden toimintaan ja mahdollisiin jatkomenettelyihin voi liittyä esteitä ja lainsäädännöllisiä rajoituksia, mukaan lukien seikat, jotka liittyvät ne bis in idem -periaatteeseen;

                  d)

                  tutkinnan ja paikalla tehtävän tarkastuksen edellyttämä hallinnointi ja johto;

                  e)

                  resurssien kohdentaminen ja henkilöstön nimittäminen tutkinnan tai paikan päällä tehtävien tarkastusten suorittamiseen;

                  f)

                  mahdollisuus laatia yhteinen toimintasuunnitelma ja aikataulu kunkin viranomaisen työlle;

                  g)

                  niiden toimien määrittäminen, jotka kunkin viranomaisen on toteutettava yhdessä tai erikseen;

                  h)

                  kerättyjen tietojen keskinäinen vaihto ja yksittäisistä toimista saatujen tulosten raportointi;

                  i)

                  muut tapauskohtaiset seikat.

            2.   Jos pyynnön vastaanottanut viranomainen suorittaa tarkastuksen tai tutkinnan itse, sen on pidettävä pyynnön esittänyt viranomainen ajan tasalla näiden toimien edistymisestä ja esitettävä havaintonsa hyvissä ajoin.
      3.   Jos pyynnön esittänyt viranomainen ja pyynnön vastaanottanut viranomainen päättävät suorittaa yhteisen tutkinnan tai yhteisen paikalla tehtävän tarkastuksen, niiden on

                  a)

                  käytävä jatkuvaa vuoropuhelua koordinoidakseen tietojen keruuta ja tosiasioiden selvittämistä;

                  b)

                  tehtävä tiivistä keskinäistä yhteistyötä suorittaessaan yhteistä tutkintaa tai yhteistä paikalla tehtävää tarkastusta;

                  c)

                  määritettävä ne oikeudelliset säännökset, jotka muodostavat tutkinnan tai paikalla tehtävän tarkastuksen kohteen;

                  d)

                  tarvittaessa sovittava ainakin seuraavista:

                              i)

                              yhteinen toimintasuunnitelma, jossa määritetään toteutettavien toimien aineellinen sisältö, luonne ja ajoitus sekä työn tulosten esittämistä koskeva vastuunjako ottaen huomioon kunkin viranomaisen omat painopisteet,

                              ii)

                              mahdollisten lainsäädännöllisten rajoitusten tai esteiden ja mahdollisten menettelyerojen määrittäminen ja arviointi tutkinta- tai täytäntöönpanotoimien tai muiden menettelyjen osalta, mukaan lukien tutkinnan kohteena olevien henkilöiden oikeudet,

                              iii)

                              sellaisten asianajosalaisuuksien määrittäminen ja arviointi, joilla voi olla vaikutusta tutkintamenettelyyn ja myös täytäntöönpanomenettelyyn, mukaan lukien todistaminen itseään vastaan,

                              iv)

                              julkisuus- ja tiedotusstrategia,

                              v)

                              vaihdettujen tietojen käyttötarkoitus.

            8 artikla
      Pyytämättä tapahtuva tietojenvaihto
      1.   Jos toimivaltaisella viranomaisella on tietoja, joiden se uskoo auttavan toista toimivaltaista viranomaista direktiivin 2014/65/EU tai Euroopan parlamentin ja neuvoston asetuksen (EU) N:o 600/2014 (3) mukaisten tehtäviensä suorittamisessa, sen on toimitettava tiedot paperilla tai sähköisesti kyseisen toimivaltaisen viranomaisen yhteysviranomaiselle.
      2.   Jos tiedot lähettävä toimivaltainen viranomainen katsoo, että tiedot olisi toimitettava kiireellisesti, se voi poiketen siitä, mitä 1 kohdassa säädetään, ilmoittaa tiedot ensin suullisesti, edellyttäen että tiedot toimitetaan myöhemmin kohtuullisen ajan kuluessa kirjallisesti, ellei vastaanottavan viranomaisen kanssa toisin sovita.
      3.   Viranomaisen, joka lähettää tietoja pyytämättä, on käytettävä liitteessä III olevaa lomaketta ja mainittava erityisesti seikat, jotka liittyvät tietojen luottamuksellisuuteen.
      9 artikla
      Velvollisuus ilmoittaa toimivaltaiselle viranomaiselle
      1.   Jos säänneltyjen markkinoiden osalta toimivaltainen viranomainen ottaa direktiivin 2014/65/EU 80 artiklan 1 kohdan nojalla suoraan yhteyttä sijoituspalveluyrityksiin, jotka ovat säänneltyjen markkinoiden etäkauppaa käyviä jäseniä tai osapuolia, sen on välittömästi sen jälkeen, kun se on ottanut yhteyttä etäkauppaa käyvään jäseneen tai osapuoleen, ilmoitettava asiasta etäkauppaa käyvän jäsenen tai osapuolen kotijäsenvaltion toimivaltaiselle viranomaiselle paperilla tai sähköisesti tämän asetuksen liitteessä IV olevaa lomaketta käyttäen, ellei etäkauppaa käyvän jäsenen tai osapuolen kotijäsenvaltion toimivaltaisen viranomaisen kanssa ole aiemmin kirjallisesti sovittu, että sille ilmoitetaan muita viestintävälineitä käyttäen.
      2.   Jos syy, jonka vuoksi säänneltyjen markkinoiden etäkauppaa käyvään jäseneen tai osapuoleen otetaan yhteyttä, on kiireellinen, säänneltyjen markkinoiden toimivaltainen viranomainen voi perustelluista syistä ilmoittaa asiasta suullisesti, edellyttäen että pyyntö vahvistetaan myöhemmin kohtuullisen ajan kuluessa kirjallisesti, ellei vastaanottavan viranomaisen kanssa toisin sovita.
      10 artikla
      Voimaantulo ja soveltaminen
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      Sitä sovelletaan 3 päivästä tammikuuta 2018.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 7 päivänä kesäkuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 173, 12.6.2014, s. 349.

         (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).

         (3)  Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta (EUVL L 173, 12.6.2014, s. 84).

         LIITE I

            Lomake yhteistyö- tai tietojenvaihtopyyntöä varten

         Teksti kuva

            Yhteistyö- tai tietojenvaihtopyyntö
            Viitenumero:
            Päiväys:
            Yleiset tiedot
            LÄHETTÄJÄ:
            Jäsenvaltio:
            Pyynnön esittävä viranomainen:
            Osoite:
            (Yhteysviranomaisen yhteystiedot)
            Nimi:
            Puhelin:
            Sähköposti:
            VASTAANOTTAJA:
            Jäsenvaltio:
            Pyynnön vastaanottava viranomainen:
            Osoite:
            (Yhteysviranomaisen yhteystiedot)
            Nimi:
            Puhelin:
            Sähköposti:
            Arvoisa [nimi]
            Käännyn puoleenne direktiivin 2014/65/EU [80/81 (1)] artiklan mukaisesti jäljempänä tarkemmin esitettävässä asiassa.
            Pyydän ystävällisesti toimittamaan vastauksen tähän pyyntöön viimeistään [alustava vastausaika ja, jos pyyntö on kiireellinen, määräaika, johon mennessä tiedot on toimitettava] tai, jos se ei ole mahdollista, tiedon siitä, milloin odotatte voivanne antaa pyydetyn avun.
            (1) Valitaan direktiivin 2014/65/EU kyseinen artikla.

         Teksti kuva

            Pyynnön kohde
            Merkitkää rastilla
            Valvontatoimet (tietojen toimittaminen, lausunnon hankkiminen, muu)
            Tutkinta
            Paikalla tehtävä tarkastus
            Syyt pyyntöön
            [alakohtaisen lainsäädännön säännökset, joiden nojalla pyynnön esittävä viranomainen on toimivaltainen käsittelemään asian]
            Pyyntö koskee yhteistyötä tai tietojenvaihtoa seuraavissa
            [kuvaus pyynnön kohteena olevasta asiasta, tarkoitus, jota varten yhteistyötä tai tietojenvaihtoa pyydetään, tutkinnan taustalla olevat seikat, joihin pyyntö perustuu, ja selvitys siitä, miten yhteistyö tai tietojenvaihto voisi auttaa asiassa]
            Pyyntö on jatkoa aikaisempaan tapaukseen:
            [tiedot mahdollisesta aiemmasta pyynnöstä]
            Valvontatoimet (tietojen toimittaminen, lausunnon hankkiminen)
            a) Esittäkää yksityiskohtainen kuvaus pyydetyistä tiedoista, ja kertokaa, miksi niistä olisi apua. Ilmoittakaa mahdollisesti tiedossa olevat henkilöt, joilla pyydettyjen tietojen katsotaan olevan, tai paikat, joista kyseiset tiedot voi saada.
            b) Jos pyyntö koskee tietoja, jotka koskevat tiettyyn rahoitusvälineeseen liittyvää liiketoimea tai toimeksiantoa, ilmoittakaa seuraavat tiedot.

         Teksti kuva

            Tuotteen tunnistetiedot:
            [tarkka kuvaus rahoitusvälineestä, ml. lukien ISIN-koodi]
            Henkilön tunnistetiedot:
            [liiketoimeen tai toimeksiantoon liittyvä henkilö tai henkilö, joka käy kauppaa tai jonka lukuun katsotaan käydyn kauppaa rahoitusvälineellä]
            Päivämäärät:
            [päivämäärät, joiden välillä rahoitusvälineeseen liittyvät liiketoimet tai toimeksiannot on toteutettu, ja jos aika on huomattavan pitkä, syyt siihen, miksi ajanjakso kokonaisuudessaan on merkittävä]
            c) Jos pyyntö koskee tietoja, jotka liittyvät tietyn henkilön yritys- tai muuhun toimintaan, ilmoittakaa tiedot mahdollisimman tarkasti, jotta henkilö voidaan tunnistaa.
            d) Jos pyydettyjen tietojen arkaluonteisuus on otettava huomioon, ilmoittakaa tästä ja mainitkaa erityiset varotoimet, joihin on tietojen keruun yhteydessä tutkinnallisista syistä ryhdyttävä.
            e) Mahdolliset lisätiedot.
            [Onko pyynnön esittävä viranomainen ollut tai aikooko se olla pyynnön kohteena oleviin asioihin liittyen yhteydessä muihin viranomaisiin tai lain noudattamisen valvonnasta vastaaviin elimiin tässä jäsenvaltiossa taikka muihin viranomaisiin, joilla pyynnön esittävä viranomainen tietää olevan aktiivinen intressi pyynnön kohteena olevissa asioissa]
            f) Jos pyyntö on kiireellinen ja on asetettu määräaikoja, antakaa kattava selvitys pyynnön kiireellisyydestä ja selostakaa, miksi pyynnön esittävä viranomainen on pyytänyt tietoja tiettyihin määräaikoihin mennessä.
            Lausunnon hankkiminen
            Ilmoittakaa seuraavat tiedot:
            a) Lausunto annetaan valaehtoisesti vakuutuksena

         Teksti kuva

            b) Lausunnon tarve ja tarkoitus:
            c) Niiden henkilöiden nimet, joilta lausunto on määrä hankkia:
            [tiedot henkilöistä, joilta lausunto on määrä hankkia, jotta pyynnön vastaanottava viranomainen voi tarvittaessa aloittaa haastetoimet]
            d) Yksityiskohtainen kuvaus pyydetyistä tiedoista, ml. alustava luettelo kysymyksistä (jos saatavilla, kun pyyntö esitetään).
            e) Mahdolliset lisätiedot, jotka voivat olla hyödyllisiä:
            [Jos pyynnön esittävä viranomainen haluaa, että sen henkilöstöä osallistuu lausunnon hankkimiseen, tiedot osallistuvista virkamiehistä. Tarvittaessa kuvaus mahdollisista lainsäädännöllisistä ja menettelyä koskevista vaatimuksista, joita on noudatettava, jotta lausunto hyväksytään pyynnön esittävän viranomaisen lainkäyttöalueella.]
            Paikalla tehtävä tarkastus tai tutkinta
            Jos pyyntö koskee pyynnön esittävän viranomaisen puolesta paikalla tehtävää tarkastusta tai tutkintaa, ilmoittakaa tiedot, joiden perusteella pyynnön vastaanottava viranomainen voi arvioida, onko yhteisen tutkinnan aloittaminen sen etujen mukaista, ja esittäkää pyynnön esittävän viranomaisen tarkastus- tai tutkintaehdotus, syyt siihen ja pyynnön vastaanottavalle viranomaiselle koituva hyöty.
            [tiedot, joiden perusteella pyynnön vastaanottava viranomainen voi tilanteen mukaan antaa tarvittavan avun]
            [mahdolliset salassapitovaroitukset tai tietojen sallittuja käyttötarkoituksia koskevat rajoitukset (unionin lainsäädännön mukaisesti)]
            Kunnioittavasti
            [allekirjoitus]

         LIITE II

            Lomake vastaanottoilmoitusta varten

         Teksti kuva

            Vastaanottoilmoitus
            Viitenumero:
            Päiväys:
            LÄHETTÄJÄ:
            Jäsenvaltio:
            Pyynnön vastaanottava viranomainen:
            Osoite:
            (Yhteysviranomaisen yhteystiedot)
            Nimi:
            Puhelin:
            Sähköposti:
            VASTAANOTTAJA:
            Jäsenvaltio:
            Pyynnön esittävä viranomainen:
            Virallinen osoite:
            (Yhteysviranomaisen yhteystiedot)
            Nimi:
            Puhelin:
            Sähköposti:
            Arvoisa [nimi]
            Viitaten pyyntöönne [pyynnön viite] ilmoitamme vastaanottaneemme yhteistyö- tai tietopyyntönne [päivämäärä].
            Arvioitu vastauspäivä:
            Kunnioittavasti
            [allekirjoitus]

         LIITE III

            Lomake yhteistyö- tai tietojenvaihtopyyntöön vastaamista varten

         Teksti kuva

            Vastaus yhteistyö- tai tietojenvaihtopyyntöön
            Viitenumero:
            Päiväys:
            Yleiset tiedot
            LÄHETTÄJÄ:
            Jäsenvaltio:
            Pyynnön vastaanottava viranomainen:
            Virallinen osoite:
            (Yhteysviranomaisen yhteystiedot)
            Nimi:
            Puhelin:
            Sähköposti:
            VASTAANOTTAJA:
            Jäsenvaltio:
            Pyynnön esittävä viranomainen:
            Virallinen osoite:
            (Yhteysviranomaisen yhteystiedot)
            Nimi:
            Puhelin:
            Sähköposti:
            Arvoisa [nimi]
            Ilmoitamme käsitelleemme [pp kk vvvv] päivätyn pyyntönne [viitenumero].
            Kerätyt tiedot
            [esittäkää kerätyt tiedot tässä tai kertokaa, miten ne toimitetaan]

         Teksti kuva

            Toimitettavat tiedot ovat luottamuksellisia, ja ne ilmoitetaan [pyynnön esittäneelle viranomaiselle] [MiFID II -säännöksen] mukaisesti. Tietojen on säilyttävä luottamuksellisina [MiFID II -säännöksen] mukaisesti.
            [Pyynnön esittäneen viranomaisen] on noudatettava salassapitorajoituksia ja tietojen sallittuja käyttötarkoituksia koskevia [MiFID II -säännöksen] vaatimuksia.
            [mahdolliset muut salassapitovaroitukset tai tietojen sallittuja käyttötarkoituksia koskevat rajoitukset (unionin lainsäädännön mukaisesti)]
            Kertokaa tarvittaessa, mitä selvennyksiä mahdollisesti tarvitsette pyydettyjen tietojen osalta:
            Antakaa oma-aloitteisesti kaikki olennaiset tiedot, joista voi olla apua pyyntöä koskevassa yhteistyössä tai tietojenvaihdossa:
            Kunnioittavasti
            [allekirjoitus]

         LIITE IV

            Lomake, jolla ilmoitetaan suorasta yhteydenotosta säännellyillä markkinoilla etäkauppaa käyvään jäseneen tai osapuoleen

         Teksti kuva

            Ilmoitus suorasta yhteydenotosta säännellyillä markkinoilla etäkauppaa käyvään jäseneen tai osapuoleen
            Viitenumero:
            Päiväys:
            LÄHETTÄJÄ:
            Jäsenvaltio:
            Säänneltyjen markkinoiden viranomainen:
            Virallinen osoite:
            (Yhteysviranomaisen yhteystiedot)
            Nimi:
            Puhelin:
            Sähköposti:
            VASTAANOTTAJA:
            Jäsenvaltio:
            Säännellyillä markkinoilla etäkauppaa käyvän jäsenen tai osapuolen viranomainen:
            Virallinen osoite:
            (Yhteysviranomaisen yhteystiedot)
            Nimi:
            Puhelin:
            Sähköposti:
            Arvoisa [nimi]
            Kotijäsenvaltion toimivaltaisena viranomaisena ilmoitan ottaneeni juuri suoraan yhteyttä säännellyillä markkinoilla etäkauppaa käyvään jäseneen tai osapuoleen. Seuraavassa esitetään yksityiskohtaiset tiedot säännellyistä markkinoista ja etäkauppaa käyvästä jäsenestä tai osapuolesta ja ilmoitetaan yhteydenoton syyt.
            Säänneltyjen markkinoiden nimi:
            Etäkauppaa käyvän jäsenen tai osapuolen nimi:
            Sen henkilön yhteystiedot, johon etäkauppaa käyvän jäsenen tai osapuolen luona on otettu yhteyttä:
            Nimi:
            Puhelin:
            Sähköposti:
            Syyt, joiden vuoksi etäkauppaa käyvään jäseneen tai osapuoleen on otettu yhteyttä


title: Komission täytäntöönpanoasetus (EU) 2015/1483, annettu 1 päivänä syyskuuta 2015, lopullisen polkumyyntitullin käyttöön ottamisesta tietyn Intiasta peräisin olevan ruostumattoman teräslangan tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 1106/2013 muuttamisesta neuvoston asetuksen (EY) N:o 1225/2009 12 artiklan mukaisen absorptiotutkimuksena uudelleen tehdyn tutkimuksen perusteella

text:
               2.9.2015

               FI

               Euroopan unionin virallinen lehti

               L 228/1

         KOMISSION TÄYTÄNTÖÖNPANOASETUS (EU) 2015/1483,
   annettu 1 päivänä syyskuuta 2015,
   lopullisen polkumyyntitullin käyttöön ottamisesta tietyn Intiasta peräisin olevan ruostumattoman teräslangan tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 1106/2013 muuttamisesta neuvoston asetuksen (EY) N:o 1225/2009 12 artiklan mukaisen absorptiotutkimuksena uudelleen tehdyn tutkimuksen perusteella
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 12 artiklan 3 kohdan,
   sekä katsoo seuraavaa:
   A.   MENETTELY

   1.   Voimassa olevat toimenpiteet

               (1)

               Neuvosto otti 5 päivänä marraskuuta 2013 annetulla täytäntöönpanoasetuksella (EU) N:o 1106/2013 (2) käyttöön lopullisen polkumyyntitullin tiettyjen Intiasta peräisin olevien ruostumattomien teräslankojen tuonnissa, jäljempänä ’alkuperäinen tutkimus’. Toimenpiteet toteutettiin 0,7–12,5 prosentin suuruisen arvotullin muodossa otantaan kuuluneiden yritysten osalta, 5 prosentin suuruisen arvotullin muodossa yhteistyössä toimineiden otantaan kuulumattomien yritysten osalta ja 12,5 prosentin suuruisen arvotullin muodossa yhteistyöstä kieltäytyneiden yritysten osalta.

               (2)

               Neuvosto otti 2 päivänä syyskuuta 2013 annetulla täytäntöönpanoasetuksella (EU) N:o 861/2013 (3) käyttöön tiettyjen Intiasta peräisin olevien ruostumattomien teräslankojen tuonnissa lopullisen 3,0–3,7 prosentin suuruisen tasoitustullin.

         2.   Absorptiota koskevan uuden tutkimuksen vireillepanoa koskeva pyyntö

               (3)

               Komissio vastaanotti pyynnön voimassa olevia toimenpiteitä koskevan absorptiotutkimuksen vireille panemiseksi perusasetuksen 12 artiklan mukaisesti.

               (4)

               Pyynnön esitti 21 päivänä lokakuuta 2014 European Confederation of Iron and Steel Industries, jäljempänä ’Eurofer’ tai ’pyynnön esittäjä’, joka edustaa tuottajia, joiden tuotanto muodostaa yli 25 prosenttia tiettyjen ruostumattomien teräslankojen kokonaistuotannosta unionissa.

               (5)

               Pyynnön perusteena oli se, että sen jälkeen, kun tiettyjen Intiasta peräisin olevien ruostumattomien teräslankojen tuonnissa oli otettu käyttöön polkumyyntitullit, vientihinnat olivat laskeneet ja unionin jälleenmyyntihinnoissa tai myöhemmissä myyntihinnoissa oli tapahtunut riittämättömästi muutosta. Tämä on johtanut polkumyyntimarginaalin kasvuun, mikä on haitannut voimassa olevien toimenpiteiden aiottuja korjaavia vaikutuksia.

         3.   Tutkimuksen paneminen uudelleen vireille absorptiotutkimuksena

               (6)

               Kun komissio oli jäsenvaltioille asiasta ilmoitettuaan todennut, että oli olemassa riittävä näyttö tutkimuksen panemiseksi uudelleen vireille, se ilmoitti 3 päivänä joulukuuta 2014 perusasetuksen 12 artiklan 1 kohdan mukaisen absorptiotutkimuksen panemisesta vireille julkaisemalla asiaa koskevan ilmoituksen, jäljempänä ’vireillepanoilmoitus’, Euroopan unionin virallisessa lehdessä
                   (4).

         4.   Asianomaiset osapuolet

               (7)

               Vireillepanoilmoituksessa komissio pyysi asianomaisia osapuolia ottamaan siihen yhteyttä tutkimukseen osallistumista varten. Lisäksi komissio ilmoitti erikseen tutkimuksen vireillepanosta pyynnön esittäjälle, vientiä harjoittaville tuottajille ja tuojille, joita asian tiedettiin koskevan, ja Intian edustajille absorptiotutkimuksen panemisesta vireille, ja kehotti niitä osallistumaan tutkimukseen.

               (8)

               Asianomaisilla osapuolilla oli mahdollisuus esittää huomautuksia kirjallisesti ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa. Mikään asianomainen osapuoli ei ilmoittautunut eikä pyytänyt kuulemista.

         5.   Otanta

               (9)

               Koska intialaisia vientiä harjoittavia tuottajia ja unionin etuyhteydettömiä tuojia oli ilmeisen runsaasti, vireillepanoilmoituksessa esitettiin otantamenetelmän käyttämistä perusasetuksen 17 artiklan mukaisesti.

               (10)

               Jotta komissio olisi voinut päättää otannan tarpeellisuudesta ja tarvittaessa valita edustavan otoksen, intialaisia vientiä harjoittavia tuottajia ja etuyhteydettömiä tuojia pyydettiin ilmoittautumaan 15 päivän kuluessa absorptiotutkimuksen panemisesta uudelleen vireille ja toimittamaan komissiolle vireillepanoa koskevassa ilmoituksessa vaaditut tiedot.

               (11)

               17 intialaista vientiä harjoittavaa tuottajaa toimitti pyydetyt tiedot ja suostui osallistumaan otokseen. Komissio valitsi perusasetuksen 17 artiklan 1 kohdan mukaisesti kuuden yrityksen tai yritysryhmän otoksen, joka perustui unioniin suuntautuneen viennin suurimpaan edustavaan määrään, jota voitiin kohtuudella tutkia käytettävissä olevassa ajassa. Otokseen valittiin samat yritykset kuin alkuperäisessä tutkimuksessa otokseen tai yksilölliseen tarkasteluun valitut yritykset, lukuun ottamatta yritystä Macro Bars and Wires, jonka ei alkuperäisessä tutkimuksessa havaittu harjoittavan polkumyyntiä ja jota ei näin ollen tutkittu uudelleen.

               (12)

               Perusasetuksen 17 artiklan 2 kohdan mukaisesti kaikkia asianomaisia tiedossa olleita vientiä harjoittavia tuottajia ja Intian viranomaisia kuultiin otoksen valinnasta. Huomautuksia ei esitetty. Tämän vuoksi komissio päätti pitäytyä ehdotetussa kuuden yrityksen/yritysryhmän otoksessa, ja lopullisesti valitusta otoksesta ilmoitettiin asianmukaisesti kaikille asianomaisille osapuolille.

               (13)

               Ruostumattomien teräslankojen vientiä harjoittavien tuottajien otos oli näin ollen seuraava:

                           —

                           Garg Inox,

                           —

                           Nevatia Steel & Alloys,

                           —

                           Raajratna Metal Industries,

                           —

                           Venus-ryhmä (Hindustan Inox, Precision Metals, Sieves Manufacturer India ja Venus Wire Industries),

                           —

                           Viraj Profiles
                           Nämä yritykset kuuluivat alkuperäisen tutkimuksen otokseen.

                           —

                           KEI Industries
                           Tätä yritystä koski yksilöllinen tarkastelu alkuperäisessä tutkimuksessa.

               (14)

               Komissio oli yhteydessä kaikkiaan 22:een tiedossa olleeseen etuyhteydettömään tuojaan, joista yksi ilmoittautui ja vastasi otantalomakkeeseen. Tämän vuoksi ei ollut tarpeen soveltaa otantaa etuyhteydettömiin tuojiin.

         6.   Vastaukset kyselyyn

               (15)

               Komissio lähetti kyselylomakkeen kuudelle otokseen valitulle intialaiselle tuottajalle tai vientiä harjoittavien tuottajien ryhmälle. Kaikilta saatiin vastaus kyselylomakkeeseen. Koska yhteistyössä toimiva etuyhteydetön tuoja ei tuonut tarkasteltavana olevaa tuotetta unioniin absorptiotutkimusajanjaksolla, sille ei lähetetty kyselylomaketta.

               (16)

               Erilaisten poikkeuksellisten olosuhteiden vuoksi myös osa otokseen valituista vientiä harjoittavista tuottajista pyysi pidennystä vastausten toimittamisaikoihin. Asianmukaisesti perusteltuihin pidennyspyyntöihin suostuttiin. Tästä syystä uudelleen aloitettu absorptiotutkimus ylitti hieman perusasetuksen 12 artiklan 4 kohdan mukaisen tavanomaisen kuuden kuukauden määräajan.

         7.   Tarkastuskäynnit

               (17)

               Komissio hankki ja tarkisti kaikki tämän uudelleen aloitetun tutkimuksen kannalta tarpeellisina pitämänsä tiedot. Perusasetuksen 16 artiklan mukaisia tarkastuskäyntejä tehtiin kaikkien otokseen valittujen intialaisten vientiä harjoittavien tuottajien toimitiloihin:

         8.   Absorptiotutkimuksena tehdyn uuden tutkimuksen kattamat ajanjaksot

               (18)

               Absorptiotutkimuksena tehty uusi tutkimus kattoi 1 päivän lokakuuta 2013 ja 30 päivän syyskuuta 2014 välisen ajan, jäljempänä ’absorptiotutkimusajanjakso’. Alkuperäinen tutkimus kattoi 1 päivän huhtikuuta 2011 ja 31 päivän maaliskuuta 2012 välisen ajan, jäljempänä ’alkuperäinen tutkimusajanjakso’.

         B.   TARKASTELTAVANA OLEVA TUOTE JA SAMANKALTAINEN TUOTE

               (19)

               Absorptiotutkimuksena tehdyn uuden tutkimuksen kohteena oleva tuote on sama kuin alkuperäisen tutkimuksen kohteena ollut tuote, joka määritellään Intiasta peräisin olevaksi ruostumattomaksi teräslangaksi, jonka painosta

                           —

                           vähintään 2,5 prosenttia on nikkeliä, lukuun ottamatta lankaa, jonka painosta 28–31 prosenttia on nikkeliä ja 20–22 prosenttia kromia,

                           —

                           alle 2,5 prosenttia on nikkeliä, lukuun ottamatta lankaa, jonka painosta 13–25 prosenttia on kromia ja 3,5–6 prosenttia alumiinia,

                     ja joka luokitellaan tällä hetkellä CN-koodeihin 7223 00 19 ja 7223 00 99.

               (20)

               Tutkimuksessa kävi ilmi, että tarkasteltavana olevalla tuotteella, Intian kotimarkkinoilla tuotetulla ja myydyllä tuotteella sekä unionin tuotannonalan unionissa tuottamalla ja myymällä tuotteella on samat fyysiset, kemialliset ja tekniset perusominaisuudet ja samat peruskäyttötarkoitukset. Tämän vuoksi niitä pidetään perusasetuksen 1 artiklan 4 kohdassa tarkoitettuina samankaltaisina tuotteina.

         C.   ABSORPTIOTUTKIMUKSENA TEHDYN UUDEN TUTKIMUKSEN PÄÄTELMÄT

               (21)

               Perusasetuksen 12 artiklan mukaisen absorptiotutkimuksena tehdyn uuden tutkimuksen tarkoituksena on yleensä määrittää, ovatko vientihinnat laskeneet tai onko tarkasteltavana olevan tuotteen jälleenmyyntihintojen tai myöhempien myyntihintojen muutos unionissa ollut riittämätön alkuperäisten toimenpiteiden käyttöönoton jälkeen. Jos päätellään, että absorptiota on tapahtunut, polkumyyntimarginaali olisi lisäksi laskettava uudelleen.

         1.   Vientihintojen lasku

               (22)

               Tarkastellessaan, olivatko vientihinnat laskeneet, komissio määritti kunkin tutkitun yrityksen cif-hinnan (kulut, vakuutus ja rahti maksettuina) unionin tullirajalla absorptiotutkimusajanjaksolla ja vertasi näitä hintoja vastaaviin alkuperäisellä tutkimusajanjaksolla määritettyihin vientihintoihin.

               (23)

               Otokseen valitut vientiä harjoittavat tuottajat veivät unioniin joko suoraan riippumattomille asiakkaille tai etuyhteydessä olevien yritysten kautta.

               (24)

               Jos vientiä harjoittavat tuottajat veivät tarkasteltavana olevaa tuotetta suoraan riippumattomille asiakkaille unionissa, vientihinta oli perusasetuksen 2 artiklan 8 kohdan mukaisesti unioniin vietäväksi myydystä tuotteesta tosiasiallisesti maksettu tai maksettava hinta.

               (25)

               Jos vientiä harjoittavat tuottajat veivät tarkasteltavana olevaa tuotetta unioniin tuojana toimivan etuyhteydessä olevan yrityksen kautta, vientihinta vahvistettiin perusasetuksen 2 artiklan 9 kohdan mukaisesti niiden hintojen perusteella, joilla tuotu tuote jälleenmyytiin ensimmäistä kertaa riippumattomille asiakkaille unionissa. Tällöin hintaan tehtiin oikaisuja tuonnin ja jälleenmyynnin välisten eri kustannusten, myös myynti-, hallinto- ja yleiskustannusten, sekä voittojen huomioon ottamiseksi.

               (26)

               Komissio vertasi kaikkien otokseen valittujen yritysten tai yritysryhmien absorptiotutkimusajanjaksolla myymien tuotelajien hintoja alkuperäisellä tutkimusajanjaksolla myymien samojen tuotelajien hintoihin ja laski niille absorption painotetun keskiarvon.

               (27)

               Edellä kuvattu vertailu tehtiin euroina. Jos myynti tapahtui etuyhteydessä olevan tuojan kautta, euroina (tai Yhdysvaltain dollareina tai Englannin puntina) ilmaistut jälleenmyyntihinnat muunnettiin Intian rupioiksi, jotta voitiin vähentää kaikki maahantuonnin ja jälleenmyynnin väliset kustannukset ja, kun kyseessä oli intialaisen vientiä harjoittavan tuottajan suora myynti, kaikki Intian rajan ja unionin rajan väliset Intian rupioina ilmaistut kustannukset lisättiin Intian rupioina ilmaistuihin fob-hintoihin. Saadut cif-arvot muunnettiin tämän jälkeen euroiksi.

               (28)

               Unioniin tulevan viennin hintojen vertailu osoitti, että kaikkien otokseen valittujen yritysten tai yritysryhmien vientihinnat laskivat, mikä antoi alustavaa näyttöä siitä, että voimassa olevien toimenpiteiden absorptio oli käynnissä. Otokseen valittujen vientiä harjoittavien tuottajien osalta euroina ilmaistut vientihinnat laskivat seuraavasti:

                           GARG Inox

                           KEI Industries

                           Nevatia Steel & Alloys

                           Venus-ryhmä

                           Viraj Profiles

                           Raajratna Metal Industries

                           Vientihintojen muutos alkuperäiseltä tutkimusajanjaksolta absorptiotutkimusajanjaksolle (euroina)

                           – 23,91 %

                           – 21,26 %

                           – 22,77 %

                           – 26,31 %

                           – 27,44 %

                           – 25,52 %

         2.   Polkumyynti

               (29)

               Kun mahdollinen absorptio oli todettu kaikkien otokseen valittujen vientiä harjoittavien tuottajien osalta, polkumyyntimarginaalit laskettiin uudelleen perusasetuksen 2 artiklan mukaisesti. Vireillepanoilmoituksen 5.1.1 kohdan a alakohdassa vientiä harjoittavia tuottajia pyydetään ilmoittamaan komissiolle 15 päivän kuluessa vireillepanoilmoituksen julkaisemisesta, pyytävätkö ne normaaliarvon tarkistusta perusasetuksen 12 artiklan 5 kohdan mukaisesti. Venus-ryhmää lukuun ottamatta kaikki otokseen valitut vientiä harjoittavat tuottajat pyysivät normaaliarvonsa tarkistusta perusasetuksen 12 artiklan 5 kohdan mukaisesti ja toimittivat komissiolle täydelliset tiedot asianmukaisin todistein polkumyyntimarginaaliensa laskemista varten. Venus-ryhmä ei pyytänyt omien normaaliarvojensa tarkistamista, ja sen osalta polkumyyntimarginaalien laskemiseen absorptiotutkimusajanjaksolla käytettiin alkuperäisessä tutkimuksessa vahvistettuja normaaliarvoja.

         a)   Normaaliarvo

               (30)

               Otokseen valittujen vientiä harjoittavien tuottajien normaaliarvo määritettiin seuraavasti:

               (31)

               Komissio tutki ensin, oliko kunkin otokseen valitun vientiä harjoittavan tuottajan kotimarkkinamyynnin kokonaismäärä edustava perusasetuksen 2 artiklan 2 kohdan mukaisesti. Kotimarkkinamyyntiä pidetään edustavana, jos samankaltaisen tuotteen riippumattomille asiakkaille suuntautuvan kotimarkkinamyynnin osuus vientiä harjoittavaa tuottajaa kohden on vähintään 5 prosenttia sen tarkasteltavana olevan tuotteen kokonaisvientimäärästä unioniin tutkimusajanjakson aikana. Tällä perusteella kunkin otokseen valitun vientiä harjoittavan tuottajan samankaltaisen tuotteen kokonaismyynti kotimarkkinoilla todettiin edustavaksi.

               (32)

               Tämän jälkeen komissio yksilöi ne kotimarkkinoilla myydyt tuotelajit, jotka olivat samanlaisia kuin niiden vientiä harjoittavien tuottajien, joiden kotimarkkinamyynti oli edustavaa, unioniin vietäviksi myymät tuotelajit tai niihin verrattavissa.

               (33)

               Sitten komissio tutki, oliko kunkin otokseen valitun vientiä harjoittavan tuottajan kotimarkkinamyynti kunkin sellaisen tuotelajin osalta, joka on samanlainen kuin unioniin vietäviksi myydyt tuotelajit tai verrattavissa niihin, edustavaa perusasetuksen 2 artiklan 2 kohdan mukaisesti. Tuotelajin kotimarkkinamyynti on edustavaa, jos kyseisen tuotelajin kotimarkkinamyynnin kokonaismäärä riippumattomille asiakkaille tutkimusajanjakson aikana on vähintään 5 prosenttia samanlaisen tai siihen verrattavissa olevan tuotelajin kokonaisvientimäärästä unioniin.

               (34)

               Seuraavaksi komissio määritteli kunkin tuotelajin osalta kotimarkkinoiden riippumattomille asiakkaille suunnatun kannattavan myynnin osuuden absorptiotutkimusajanjakson aikana, jotta se voisi päättää, käytetäänkö normaaliarvon laskemisessa tosiasiallista kotimarkkinoiden myyntiä perusasetuksen 2 artiklan 4 kohdan mukaisesti.

               (35)

               Normaaliarvo perustuu kunkin tuotelajin tosiasialliseen kotimarkkinahintaan riippumatta siitä, oliko myynti kannattavaa vai ei, jos

                           a)

                           tuotelajin myynnin määrä vähintään laskettuja tuotantokustannuksia vastaavalla nettomyyntihinnalla on yli 80 prosenttia kyseisen tuotelajin kokonaismyyntimäärästä; ja

                           b)

                           kyseisen tuotelajin painotettu keskimääräinen myyntihinta vastaa vähintään tuotannon yksikkökustannuksia.

               (36)

               Tässä tapauksessa normaaliarvo on kyseisen tuotelajin koko kotimarkkinamyynnin hintojen painotettu keskiarvo absorptiotutkimusajanjakson aikana.

               (37)

               Normaaliarvo on tuotelajien pelkästään kannattavan kotimarkkinamyynnin tuotelajikohtainen tosiasiallinen kotimarkkinahinta absorptiotutkimusajanjakson aikana, jos:

                           a)

                           tuotelajin kannattavan myynnin määrä on enintään 80 prosenttia tämän tuotelajin kokonaismyyntimäärästä; tai

                           b)

                           tämän tuotelajin painotettu keskimääräinen hinta on alle tuotannon yksikkökustannusten.

               (38)

               Normaaliarvot laskettiin kaiken kotimaanmyynnin hintojen painotettuna keskiarvona absorptiotutkimusajanjaksolla tai ainoastaan kannattavan myynnin painotettuna keskiarvona. Kaikki polkumyyntimarginaalin laskemisessa käytetyt hinnat muunnettiin Intian valuutaksi käyttämällä myyntitapahtumakohtaisia vaihtokursseja.

         b)   Vientihinta

               (39)

               Komissio käytti absorptiotutkimusajanjakson vientihintoja, kuten edellä 22–25 kappaleessa selitetään.

         c)   Vertailu

               (40)

               Komissio vertaili normaaliarvoa ja näiden vientiä harjoittavien tuottajien vientihintaa noudettuna lähettäjältä -tasolla.

               (41)

               Jos se oli tarpeen tasapuolisen vertailun varmistamiseksi, komissio oikaisi normaaliarvoa ja/tai vientihintaa hintoihin ja hintojen vertailtavuuteen vaikuttavien erojen huomioon ottamiseksi perusasetuksen 2 artiklan 10 kohdan mukaisesti. Oikaisuja tehtiin rahti-, vakuutus-, luotto- ja pakkauskustannusten sekä tullien ottamiseksi huomioon.

         d)   Polkumyyntimarginaali

               (42)

               Komissio vertasi otokseen valittujen, yhteistyössä toimineiden vientiä harjoittavien tuottajien samankaltaisen tuotteen kunkin tuotelajin painotettua keskimääräistä normaaliarvoa tarkasteltavana olevan tuotteen vastaavan tuotelajin painotettuun keskimääräiseen vientihintaan perusasetuksen 2 artiklan 11 ja 12 kohdan mukaisesti.

               (43)

               Painotetut keskimääräiset polkumyyntimarginaalit ilmaistaan prosentteina cif-hinnoista unionin rajalla tullaamattomana, ja ne kehittyivät seuraavasti:

                           Yrityksen nimi

                           Tuotetyyppien vertailtavuus
                           (%)

                           Polkumyyntimarginaali, alkuperäinen tutkimusajanjakso
                           (%)

                           Polkumyyntimarginaali, absorptiotutkimusajanjakso
                           (%)

                           Polkumyyntimarginaalin kehitys
                           (prosenttiyksikköä)

                           Garg Inox

                           90,3

                           11,8

                           5,2

                           – 6,6

                           KEI Industries

                           62,2

                           7,0

                           3,8

                           – 3,2

                           Nevatia Steel & Alloys

                           81,9

                           4,1

                           4,0

                           – 0,1

                           Venus-ryhmä

                           96,6

                           11,6

                           12,4

                           0,8

                           Viraj Profiles

                           86,9

                           6,8

                           0,4

                           – 6,4

                           Raajratna Metal Industries

                           99,8

                           16,2

                           12,0

                           – 4,2

         3.   Vahingon korjaava taso

               (44)

               Perusasetuksen 9 artiklan 4 kohdassa säädetyn alhaisemman tullin säännön mukaisesti komissio laski vahinkomarginaalit uudelleen Venus-ryhmän osalta, jonka polkumyyntimarginaali kasvoi.

               (45)

               Vahingon korjaava taso määritettiin vertaamalla Venus-ryhmän painotettua keskimääräistä tuontihintaa absorptiotutkimusajanjaksolla ja otokseen valittujen unionin tuottajien unionin markkinoilla myymän samankaltaisen tuotteen painotettua keskimääräistä vahinkoa aiheuttamatonta hintaa absorptiotutkimusajanjaksolla. Vertailun tuloksena saatu hinnanero ilmaistiin sitten prosentteina painotetusta keskimääräisestä cif-tuontiarvosta.

               (46)

               Tältä pohjalta Venus-ryhmän vahinkomarginaali kasvoi 23,4 prosentista 65,7 prosenttiin.

         D.   PÄÄTELMÄ

               (47)

               Edellä 31–38 kappaleessa kuvatulla menetelmällä tehty polkumyyntimarginaalien uudelleen laskeminen osoitti, että viidessä otokseen valituista kuudesta yrityksestä polkumyyntimarginaalit pienentyvät absorptiotutkimusajanjaksolla. Absorptiotutkimuksena tehty uusi tutkimus olisi tämän vuoksi päätettävä näiden yritysten osalta ilman alkuperäisten toimenpiteiden muutosta. Venus-ryhmän osalta absorptiotutkimusajanjaksolle laskettu polkumyyntimarginaali kasvoi verrattuna alkuperäiseen tutkimusajanjaksoon, mikä osoitti, että absorptiota oli tapahtumassa. Näin ollen Venus-ryhmän toteuttamassa tarkasteltavana olevan tuotteen tuonnissa käyttöön otettuja polkumyynnin vastaisia toimenpiteitä olisi muutettava perusasetuksen 12 artiklan 3 kohdan mukaisesti.

               (48)

               Venus-ryhmän osalta komissio vertasi perusasetuksen 9 artiklan 4 kohdassa säädetyn alhaisemman tullin säännön mukaisesti ensin vahinkomarginaalia ja polkumyyntimarginaalia. Tullien määrä olisi asetettava polkumyyntimarginaalin suuruiseksi. Koska käsillä olevalla uudelleen vireille pannulla tutkimuksella ei ole vaikutusta tukien vastaiseen tutkimukseen, uuden polkumyyntitullin määrittäminen edellyttää tasoitustullin vähentämistä. Tämän vuoksi Venus-ryhmän uusi polkumyyntitulli on 9,4 % (eli nyt sovellettava polkumyyntimarginaali 12,4 % miinus 3 %:n tasoitustulli).

               (49)

               Vapaasti unionin rajalla tullaamattomana -nettohintaan sovellettava tarkistettu polkumyyntitulli on seuraava:

                           Yritys

                           Polkumyyntimarginaali

                           Tasoitustulli

                           Vahinkomarginaali

                           Lopullinen polkumyyntitulli

                           Garg Inox

                           11,8 %

                           3,4 %

                           22,6 %

                           8,4 %

                           KEI Industries

                           7,0 %

                           0,0 %

                           41,9 %

                           7,7 %

                           Macro Bars and Wires

                           0,0 %

                           3,4 %

                           30,3 %

                           0,0 %

                           Nevatia Steel & Alloys

                           4,1 %

                           3,4 %

                           23,8 %

                           0,7 %

                           Raajratna Metal Industries

                           16,2 %

                           3,7 %

                           17,2 %

                           12,5 %

                           Venus-ryhmä

                           12,4 %

                           3,0 %

                           65,7 %

                           9,4 %

                           Viraj Profiles

                           6,8 %

                           0,0 %

                           32,1 %

                           6,8 %

                           Yhteistyössä toimineet otokseen kuulumattomat yritykset

                           8,4 %

                           3,4 %

                           23,7 %

                           5,0 %

                           Kaikki muut yritykset

                           16,2 %

                           3,7 %

                           65,7 %

                           12,5 %

               (50)

               Kaikille osapuolille ilmoitettiin niistä oleellisista seikoista ja huomioista, joiden perusteella voimassa olevien toimenpiteiden soveltamisen jatkamista aiottiin suositella. Lisäksi asetettiin määräaika, jonka kuluessa osapuolilla oli mahdollisuus esittää huomautuksia ilmoitettujen tietojen johdosta. Toimitetut tiedot ja huomautukset otettiin asianmukaisesti huomioon aina, kun se oli perusteltua.

               (51)

               Kaksi asianomaista osapuolta toimitti huomautuksia, joissa kiistettiin komission päätelmät.

               (52)

               Valituksen tekijä toisti jo valituksessa esitetyn väitteen, jonka mukaan vientihintojen lasku ei ole seuraus raaka-aineiden hintojen muutoksesta. Tämän väitteen tueksi se esitti tietoja, jotka osoittivat nikkelin hinnan nousseen lopullisten toimenpiteiden käyttöön oton jälkeen.

               (53)

               Koska alkuperäiset toimenpiteet perustuivat alkuperäisen tutkimusajanjakson päätelmiin, asianmukainen vertailu on tehtävä alkuperäisen tutkimusajanjakson ja absorptiotutkimusajanjakson raaka-ainehintojen välillä. Tällainen vertailu johtaa päätelmään, jonka mukaan raaka-aineiden hinnat ovat laskussa, joten edellä esitetty väite on hylättävä.

               (54)

               Sen vientiä harjoittavan tuottajan osalta, joka ei ollut pyytänyt uuden normaaliarvon määritystä, valituksen tekijä väitti komission tehneen laskuvirheen. Valituksen tekijä kuitenkin sovelsi absorptiotutkimusajanjakson alussa voimassa ollutta Intian rupian ja euron vaihtokurssia alkuperäisen tutkimusajanjakson aikaisiin hintoihin ja absorptiotutkimusajanjakson lopussa voimassa ollutta Intian rupian ja euron vaihtokurssia absorptiotutkimusajanjakson aikaisiin hintoihin, mikä teki päätelmän pätemättömäksi. Näin ollen väite oli hylättävä.

               (55)

               Vientiä harjoittava tuottaja, jonka polkumyyntitullia muutetaan, väitti, että komissio ei ollut toteuttanut arviointia väitetystä myyntihintojen muutoksen riittämättömyydestä tavalla, joka on yhteensopiva perusasetuksen 12 artiklan merkityksen ja tarkoituksen kanssa. Komission olisi siltä edellytettävän hyvän hallintotavan hengessä pitänyt hintavertailussaan nimenomaan ottaa huomioon vaihtokurssin kehitys sekä tuotantokustannusten kehitys, jonka se on havainnut niiden muiden vientiä harjoittavien tuottajien osalta, jotka pyysivät 12 artiklan 5 kohdan soveltamista.

               (56)

               Itse asiassa tämä väite koskee tuotantokustannuksia, ja se voidaan ottaa huomioon ainoastaan normaaliarvon uudelleen tarkastelussa. Perusasetuksen 12 artiklan 5 kohdan mukaan väitetyt normaaliarvon muutokset otetaan kuitenkin huomioon ainoastaan, jos komissiolle toimitetaan täydelliset tiedot tarkistetuista normaaliarvoista. Näin ei ollut tässä tapauksessa, ja väite hylätään.

               (57)

               Sama vientiä harjoittava tuottaja esitti lisäksi huomautuksia ja väitteitä, jotka koskivat sen polkumyyntimarginaalin määritystä absorptiotutkimusajanjakson vientihintojen ja alkuperäisellä tutkimusajanjaksolla määritettyjen normaaliarvojen pohjalta.

               (58)

               Se pyysi komissiota jättämään huomiotta siihen etuyhteydessä olevan tuojan liiketoimet absorptiotutkimusajanjakson ensimmäisen kuukauden ajalta, sillä tällainen myynti koskee tavaroita, jotka intialaiset vientiä harjoittavat Venus-ryhmän tuottajat olivat lähettäneet ennen absorptiotutkimusajanjaksoa sellaisten hintojen pohjalta, jotka samoin oli määritetty ennen absorptiotutkimusajanjaksoa. Tämän väitteen tueksi se esitti, että Intiasta etuyhteydessä olevalle tuojalle suuntautuva myynti ja etuyhteydessä olevan tuojan unionin etuyhteydettömille asiakkaille tapahtuva myynti ovat ”back-to-back”-myyntiä.

               (59)

               Ensinnäkin olisi huomattava, että komissio ei pidä vientiä harjoittavan tuottajan myyntiprosessia unioniin ”back-to-back”-tapahtumana. Myynti Intiasta absorptiotutkimusajanjaksolla etuyhteydessä olevalle tuojalle voisi olla minkä hyvänsä vientiä harjoittavien tuottajien ryhmään kuuluvan intialaisen vientiä harjoittavan tuottajan toteuttamaa ja se voitaisiin myös koota yhteen toimitusta varten, minkä lisäksi vastaavat tuodut tuotteet myytiin useissa tapauksissa unionin eri asiakkaille ja ne päätyivät osittain etuyhteydessä olevan tuojan varastoksi. Toisaalta tämä tarkoittaa, että etuyhteydessä olevan tuojan absorptiotutkimusajanjaksolla ilmoittama myynti etuyhteydettömälle unionin asiakkaalle voisi olla osa yhtä tai useampaa suoraa toimitusta Intiasta, yhdeltä tai useammalta ryhmään kuuluvalta intialaiselta vientiä harjoittavalta tuottajalta ja myyntiä varastosta tai jokin näiden yhdistelmä. Tällaisissa olosuhteissa tätä tuontia ei voida pitää ”back-to-back”-myyntinä.

               (60)

               Perimmäisempi syy on kuitenkin hinnoittelumekanismi, jossa alkuperäisessä hintasopimuksessa määrättyä perushintaa ajoittain sopeutetaan soveltamalla toimitushetkellä voimassa olevaa seostelisää. Tämä on vastoin väitettä, jonka mukaan hinnat vahvistettiin hyvissä ajoin ennen absorptiotutkimusajanjaksoa. Tämän vuoksi on hylättävä pyyntö, jonka mukaan etuyhteydessä olevan tuojan myynti absorptiotutkimusajanjakson ensimmäisen kuukauden ajalta olisi jätettävä huomiotta.

               (61)

               Sama vientiä harjoittava tuottaja pyysi komissiota hyväksymään uudistetun luettelon siihen etuyhteydessä olevan tuojan toteuttamista myyntitapahtumista. Luettelon tuotelajit oli korjattu samalla tavoin kuin Intiassa toimitiloissa tehtyjen tutkimusten yhteydessä. Se väitti, että tällainen toimintatapa olisi hyväksyttävä, sillä kaikki myynti oli ”back-to-back”-myyntiä.

               (62)

               Komissio ei voinut hyväksyä myyntitapahtumia koskevien tietojen uutta toimittamista näin myöhäisessä vaiheessa menettelyä, sillä se ei olisi voinut varmentaa toimitettuja tietoja. Kuten lisäksi mainittiin edellä, tutkimuksessa ilmeni, että myyntitapahtumia ei voitu pitää ”back-to-back”-myyntinä. Olisi huomattava, että vientiä harjoittavalla tuottajalla oli Intiassa sen toimitiloissa tehtyjen tutkimusten (maaliskuun 2015 ensimmäinen viikko) ja siihen etuyhteydessä olevan saksalaisen tuojan toimitiloissa tehtyjen tutkimusten (huhtikuun puoliväli) välillä runsaasti aikaa toimittaa tarkistetut myyntiluettelot.

               (63)

               Sama vientiä harjoittava tuottaja totesi, että erään tuotelajin osalta komissio ei käyttänyt alkuperäisessä tutkimuksessa määritettyä normaaliarvoa.

               (64)

               Komissio vahvisti tämän havainnoin ja tarkisti absorptiotutkimuksen polkumyyntimarginaalit käyttämällä alkuperäisessä tutkimuksessa vahvistettuja normaaliarvoja.

               (65)

               Sama vientiä harjoittava tuottaja väitti, että sen myynti-, hallinto- ja yleiskustannukset oli perusteettomasti määritetty 5 prosentin tasolle ja että niiden olisi pitänyt perustua siihen etuyhteydessä olevan tuojan toimitiloissa tehtyjen tutkimusten aikana kerättyihin tietoihin eikä niihin pitäisi sisällyttää kuljetuskustannuksia ja muita alennuksia, jotka oli jo vähennetty jälleenmyyntihinnoista vientihintoja määritettäessä.

               (66)

               Tämä väite katsottiin perustelluksi, sillä toimitiloissa tehdyssä tutkimuksessa oli todettu myynti-, hallinto- ja yleiskustannusten taso, joka oli pienempi kuin tämän vientiä harjoittavan tuottajan polkumyyntilaskelmassa käytetty 5 prosenttia.

               (67)

               Vientiä harjoittava tuottava väitti myös, että huomioon otettu 5 prosentin voittomarginaali oli liiallinen tämän tyyppisellä teollisuuden alalla ja että komissio käyttäisi vastaavissa olosuhteissa enintään 1–2 prosentin voittomarginaaleja.

               (68)

               Koska etuyhteydettömät tuojat eivät toimineet yhteistyössä absorptiotutkimuksessa, komissio päätti käyttää alkuperäisessä tutkimuksessa kerättyjä tietoja, joiden katsottiin olevan riittävän tuoreita, sillä ne perustuivat maaliskuussa 2012 päättyneeseen alkuperäiseen tutkimusajanjaksoon. Luvut, joita vientiä harjoittava tuottaja esitti väitteensä tueksi, olivat tilivuosiin 2011–2013 perustuvia yritysten keskimääräisiä tuloksia ennen veroja. Näiden perustana olivat lähinnä rahoitustiedot Etelä-Euroopan maista, joiden taloudellinen tilanne mainitulla kaudella ei ollut ihanteellinen. Tämän vuoksi komissio päätti käyttää sopivana voittona etuyhteydettömälle tuojalle alkuperäisen tutkimuksen päätelmien mukaista 2,65:tä prosenttia. Tätä prosenttiosuutta käytettiin määritettäessä vientihintoja niiden jälleenmyyntihintojen pohjalta, jotka etuyhteydessä olevan tuoja oli ilmoittanut unionin markkinoilla.

               (69)

               Lopuksi vientiä harjoittava tuottaja väitti, että komissio oli määrittänyt cif-arvot virheellisesti etuyhteydessä olevan tuojan tasolla, sillä saadut cif-arvot ovat pienemmät kuin etuyhteydessä olevan tuojan unionin tullille ilmoittamat arvot ja ne, joihin polkumyyntitullin määrääminen perustui.

               (70)

               Komissio vahvisti cif-arvot tutkimuksen päätelmien pohjalta, sillä unionin tullille ilmoitettu arvo on joka tapauksessa ryhmän sisäinen siirtohinta. Erityisesti todettiin, että unionin markkinoilla saadun jälleenmyyntihinnan ja siirtohinnan välillä ei ollut järjestelmällistä yhteyttä, koska perushintaan lopulta jälleenmyynnin yhteydessä ajoittain lisättävä seostelisä ei vastaa seostelisää, joka otetaan huomioon siirtohintaa vahvistettaessa. Siksi väite hylättiin.

               (71)

               Tullien väliset suuret erot aiheuttavat toimenpiteiden kiertämisen riskin, ja sen minimoimiseksi katsotaan tässä tapauksessa tarvittavan erityisiä toimenpiteitä, joiden avulla voidaan varmistaa polkumyyntitullien asianmukainen soveltaminen. Näitä erityissäännöksiä sovelletaan vain yrityksiin, joiden osalta otetaan käyttöön yksilöllinen tulli, ja ne käsittävät sellaisen pätevän kauppalaskun esittämisen jäsenvaltioiden tulliviranomaisille, joka täyttää tämän asetuksen liitteessä esitetyt vaatimukset. Tuontiin, jonka yhteydessä ei esitetä tällaista kauppalaskua, on sovellettava kaikkiin muihin tuottajiin sovellettavaa jäännöspolkumyyntitullia.

               (72)

               Tässä asetuksessa säädetyt toimenpiteet ovat perusasetuksen 15 artiklan 1 kohdalla perustetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan neuvoston täytäntöönpanoasetuksen (EU) N:o 1106/2013 1 artikla seuraavasti:

               a)

               korvataan 2 kohta seuraavasti:
               ”2.   Jäljempänä lueteltujen yritysten valmistamien, 1 kohdassa mainittujen tuotteiden vapaasti unionin rajalla tullaamattomana -nettohintaan sovellettava lopullinen polkumyyntitulli on seuraava:

                           Yritys

                           Tulli (%)

                           Taric-lisäkoodi

                           Garg Inox, Bahadurgarh, Haryana and Pune, Maharashtra

                           8,4

                           B931

                           KEI Industries Ltd, New Delhi

                           7,7

                           B925

                           Macro Bars and Wires, Mumbai, Maharashtra

                           0,0

                           B932

                           Nevatia Steel & Alloys, Mumbai, Maharashtra.

                           0,7

                           B933

                           Raajratna Metal Industries, Ahmedabad, Gujarat

                           12,5

                           B775

                           Venus Wire Industries Pvt. Ltd, Mumbai, Maharashtra

                           9,4

                           B776

                           Precision Metals, Mumbai, Maharashtra

                           9,4

                           B777

                           Hindustan Inox Ltd., Mumbai, Maharashtra

                           9,4

                           B778

                           Sieves Manufacturer India Pvt. Ltd, Mumbai, Maharashtra

                           9,4

                           B779

                           Viraj Profiles Limited, Palghar, Maharashtra and Mumbai, Maharashtra

                           6,8

                           B780

                           Liitteessä luetellut yritykset

                           5,0

                           Ks. liite

                           Kaikki muut yritykset

                           12,5

                           B999”

               b)

               lisätään 4 kohta seuraavasti:
               ”4.   Edellä 2 kohdassa ja liitteessä mainituille yrityksille määritetyn yksilöllisen polkumyyntitullin soveltaminen edellyttää, että jäsenvaltioiden tulliviranomaisille esitetään pätevä kauppalasku, jossa on oltava kauppalaskun laatineen tahon nimellä ja tehtävänimikkeellä yksilöidyn työntekijän päiväämä ja allekirjoittama vakuutus seuraavassa muodossa: ’Allekirjoittanut vahvistaa, että tässä laskussa tarkoitetun, Euroopan unioniin vietäväksi myydyn ruostumattoman teräslangan (määrän) on valmistanut (yrityksen nimi ja osoite), (Taric-lisäkoodi), Intia. Allekirjoittanut vakuuttaa, että tässä laskussa ilmoitetut tiedot ovat täydelliset ja paikkansapitävät.’ Jos tällaista kauppalaskua ei esitetä, asianomaiseen yritykseen sovelletaan ’kaikkiin muihin yrityksiin’ sovellettavaa tullia.”

         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä syyskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 51.

      (2)  Neuvoston täytäntöönpanoasetus (EU) N:o 1106/2013, annettu 5 päivänä marraskuuta 2013, lopullisen polkumyyntitullin käyttöön ottamisesta tietyn Intiasta peräisin olevan ruostumattoman teräslangan tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 298, 8.11.2013, s. 1).

      (3)  Neuvoston täytäntöönpanoasetus (EU) N:o 861/2013, annettu 2 päivänä syyskuuta 2013, lopullisen tasoitustullin käyttöön ottamisesta tiettyjen Intiasta peräisin olevien ruostumattomien teräslankojen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 240, 7.9.2013, s. 1).

      (4)  EUVL C 433, 3.12.2014, s. 8.


title: Komission täytäntöönpanoasetus (EU) N:o 801/2011, annettu 9 päivänä elokuuta 2011 , sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista annetun asetuksen (EU) N:o 206/2010 muuttamisesta  ETA:n kannalta merkityksellinen teksti

text:
               10.8.2011

               FI

               Euroopan unionin virallinen lehti

               L 205/27

         KOMISSION TÄYTÄNTÖÖNPANOASETUS (EU) N:o 801/2011,
   annettu 9 päivänä elokuuta 2011,
   sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista annetun asetuksen (EU) N:o 206/2010 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 kohdan ensimmäisen alakohdan ja 8 artiklan 4 kohdan,
   sekä katsoo seuraavaa:

               (1)

               Komission asetuksessa (EU) N:o 206/2010 (2) säädetään eläinlääkärintodistuksia koskevista vaatimuksista, jotka koskevat tiettyjen elävien eläinten ja tuoreen lihan lähetysten Euroopan unionin alueelle tuontia. Siinä säädetään myös sellaisten kolmansien maiden ja alueiden tai niiden osien luetteloista, joista kyseisiä lähetyksiä voidaan tuoda unionin alueelle.

               (2)

               Asetuksen (EU) N:o 206/2010 mukaan ihmisravinnoksi tarkoitetun tuoreen lihan lähetyksiä saa tuoda unioniin ainoastaan, jos ne ne tulevat niistä kolmansista maista tai niiltä alueilta tai näiden osista, jotka luetellaan kyseisen asetuksen liitteessä II olevassa 1 osassa ja joiden osalta kyseisessä osassa mainitaan kyseistä lähetystä vastaava eläinlääkärintodistuksen malli.

               (3)

               Asetuksen (EU) N:o 206/2010 liitteessä II olevassa 1 osassa luetellaan neljä Botswanan alueen osaa alueina, joilta on sallittua tuoda unioniin sorkka- ja kavioeläinten tuoretta luuttomaksi leikattua ja raakakypsytettyä lihaa. Kyseiset alueet koostuvat useista eläintautien valvontavyöhykkeistä.

               (4)

               Botswana tiedotti komissiolle 5 päivänä toukokuuta 2011 suu- ja sorkkatautiepäilystä, joka perustui kliinisiin oireisiin yhden tilan kahdeksassa nautaeläimessä. Tautitapaukset vahvistettiin ja ilmoitettiin komissiolle 11 päivänä toukokuuta 2011 SAT2-suu- ja sorkkatautiviruksen eristämisen perusteella.

               (5)

               Taudinpurkaukset tapahtuivat eläintautien valvontavyöhykkeellä 6, joka muodostaa osan yhdestä niistä neljästä Botswanan alueen osasta, joista on sallittua tuoda unioniin sorkka- ja kavioeläinten tuoretta luuttomaksi leikattua ja raakakypsytettyä lihaa.

               (6)

               Koska on olemassa riski suu- ja sorkkataudin kulkeutumisesta unioniin kyseiselle taudille alttiiden lajien tuoreen lihan tuonnin yhteydessä, ja ottaen huomioon Botswanan antamat takeet, joiden ansiosta maan aluejako on mahdollinen, olisi Botswanan lupa viedä unioniin sorkka- ja kavioeläinten tuoretta luuttomaksi leikattua ja raakakypsytettyä lihaa sen alueen osasta, jossa tautia esiintyy, keskeytettävä 11 päivästä toukokuuta 2011, joka on suu- ja sorkkataudin taudinpurkausten vahvistamispäivä.

               (7)

               Asetuksen (EU) N:o 206/2010 liitettä II olisi sen vuoksi muutettava.

               (8)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 206/2010 liitteessä II olevan 1 osan Botswanaa koskeva kohta seuraavasti:

                  ”BW – Botswana

                  BW-0

                  Koko maa

                  EQU, EQW

                  BW-1

                  Eläintautien valvontavyöhykkeet 3c, 4b, 5, 6, 8, 9 ja 18

                  BOV, OVI, RUF, RUW

                  F

                  1

                  11.5.2011

                  1.12.2007

                  BW-2

                  Eläintautien valvontavyöhykkeet 10, 11, 13 ja 14

                  BOV, OVI, RUF, RUW

                  F

                  1

                  7.3.2002

                  BW-3

                  Eläintautien valvontavyöhyke 12

                  BOV, OVI, RUF, RUW

                  F

                  1

                  20.10.2008

                  20.1.2009

                  BW-4

                  Eläintautien valvontavyöhyke 4a, lukuun ottamatta tehokkaasti valvottua 10 km:n puskurivyöhykettä suu- ja sorkkataudin rokotusalueen sekä luonnonvaraisen kasviston ja eläimistön hoitoalueiden välistä rajaa pitkin

                  BOV

                  F

                  1

                  18.2.2011”

   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä elokuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 18, 23.1.2003, s. 11.

      (2)  EUVL L 73, 20.3.2010, s. 1.


title: Komission täytäntöönpanoasetus (EU) 2015/1418, annettu 20 päivänä elokuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               21.8.2015

               FI

               Euroopan unionin virallinen lehti

               L 220/18

         KOMISSION TÄYTÄNTÖÖNPANOASETUS (EU) 2015/1418,
   annettu 20 päivänä elokuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä elokuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  156,5

                  ZZ

                  156,5

                  0709 93 10

                  TR

                  124,7

                  ZZ

                  124,7

                  0805 50 10

                  AR

                  126,2

                  BO

                  154,5

                  CL

                  153,9

                  UY

                  144,0

                  ZA

                  149,9

                  ZZ

                  145,7

                  0806 10 10

                  EG

                  238,9

                  TR

                  167,5

                  US

                  339,9

                  ZZ

                  248,8

                  0808 10 80

                  AR

                  234,3

                  BR

                  97,6

                  CL

                  147,4

                  NZ

                  152,0

                  US

                  110,0

                  UY

                  141,9

                  ZA

                  122,1

                  ZZ

                  143,6

                  0808 30 90

                  AR

                  155,3

                  CL

                  135,1

                  CN

                  85,3

                  NZ

                  109,3

                  TR

                  132,9

                  ZA

                  119,6

                  ZZ

                  122,9

                  0809 30 10, 0809 30 90

                  MK

                  79,3

                  TR

                  126,3

                  ZZ

                  102,8

                  0809 40 05

                  BA

                  42,6

                  IL

                  99,6

                  MK

                  36,8

                  XS

                  57,7

                  ZZ

                  59,2

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 753/2013, annettu 2 päivänä elokuuta 2013 , neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta annetun asetuksen (EY) N:o 607/2009 muuttamisesta

text:
               6.8.2013

               FI

               Euroopan unionin virallinen lehti

               L 210/21

         KOMISSION TÄYTÄNTÖÖNPANOASETUS (EU) N:o 753/2013,
   annettu 2 päivänä elokuuta 2013,
   neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta annetun asetuksen (EY) N:o 607/2009 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 121 artiklan ensimmäisen alakohdan k ja m alakohdan yhdessä sen 4 artiklan kanssa,
   sekä katsoo seuraavaa:

               (1)

               Kroatia liittyi Euroopan unioniin 1 päivänä heinäkuuta 2013.

               (2)

               Viinialan lainsäädännössä, jota Kroatiassa sovellettiin ennen sen liittymistä unioniin, ei ole suojattuja alkuperänimityksiä, suojattuja maantieteellisiä merkintöjä tai viinialan tuotteiden merkintöjä koskevia säännöksiä, jotka vastaisivat unionin oikeuden säännöksiä ja erityisesti komission asetuksessa (EY) N:o 607/2009 (2) säädettyjä säännöksiä. Jotta Kroatiaan sijoittautuneet talouden toimijat voisivat jatkaa Kroatiassa ennen sen unioniin liittymistä sovellettujen säännösten mukaisesti valmistettujen tuotteiden kaupan pitämistä, on tarpeen antaa kyseisille toimijoille mahdollisuus myydä sellaisten viinialan tuotteiden varastot, jotka on valmistettu ennen liittymistä sovellettujen sääntöjen mukaisesti.

               (3)

               Kroatia pyysi 1 päivänä heinäkuuta 2013 tapahtuvaa Euroopan unioniin liittymistä silmällä pitäen asetuksen (EY) N:o 607/2009 62 artiklan 3 kohdan mukaisesti, että rypälelajikkeiden ”Alicante Bouschet”, ”Burgundac crni”, ”Burgundac sivi”, ”Burgundac bijeli”, ”Borgonja istarska” ja ”Frankovka” nimet, joita perinteisesti käytetään Kroatian alueella tuotetuissa viineissä, jotka sisältävät unionin suojatun alkuperänimityksen tai suojatun maantieteellisen merkinnän tai koostuvat tällaisesta nimityksestä tai merkinnästä, voisivat edelleen esiintyä sellaisten kroatialaisten viinien merkinnöissä, joilla on suojattu alkuperänimitys tai suojattu maantieteellinen merkintä. Tarkastelun jälkeen voidaan todeta, että Kroatia voidaan lisätä liittymispäivästä lähtien kyseisen asetuksen liitteessä XV olevaan A osaan mainitussa pyynnössä tarkoitettujen rypälelajikkeiden osalta.

               (4)

               Kroatia on pyytänyt myös, että rypälelajikkeet ”Aglianico crni”, ”Nebbiolo”, ”Primitivo”, ”Rajnski rizling”, ”Radgonska ranina”, ”Sangiovese”, ”Stajerska belina”, ”Stajerka” ja ”Vermentino” sekä niiden synonyymit, jotka osittain sisältävät suojatun alkuperänimityksen tai maantieteellisen merkinnän ja viittaavat suoraan asianomaisen suojatun alkuperänimityksen tai maantieteellisen merkinnän maantieteelliseen osaan, voisivat esiintyä sellaisten kroatialaisten tuotteiden merkinnöissä, joilla on suojattu alkuperänimitys tai suojattu maantieteellinen merkintä. Tarkastelun jälkeen voidaan todeta, että Kroatia voidaan lisätä liittymispäivästä lähtien asetuksen (EY) N:o 607/2009 liitteessä XV olevaan B osaan mainitussa pyynnössä tarkoitettujen rypälelajikkeiden osalta.

               (5)

               Sen vuoksi asetusta (EY) N:o 607/2009 olisi muutettava.

               (6)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 607/2009 seuraavasti:

               1)

               Lisätään 73 artiklaan 4 kohta seuraavasti:
               ”4.   Viinejä, jotka on tuotettu Kroatiassa viimeistään 30 päivänä kesäkuuta 2013 ja jotka ovat Kroatiassa kyseiseen päivämäärään saakka sovellettujen säännösten mukaisia, voidaan pitää kaupan varastojen loppumiseen saakka. Kyseiset tuotteet voidaan merkitä Kroatiassa 30 päivänä kesäkuuta 2013 sovellettujen säännösten mukaisesti.”

               2)

               Muutetaan liite XV tämän asetuksen liitteen mukaisesti.

         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä heinäkuuta 2013.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä elokuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EUVL L 193, 24.7.2009, s. 60.

      LIITE
      Muutetaan asetuksen (EY) N:o 607/2009 liite XV seuraavasti:

                  1)

                  Muutetaan A osa seuraavasti:

                              a)

                              Lisätään rivin 2 neljänteen sarakkeeseen ilmaisu ”Kroatia”.

                              b)

                              Lisätään rivin 14 jälkeen rivi 14 a seuraavasti:

                                          ”14 a

                                          Bourgogne (FR)

                                          Borgonja istarska

                                          Kroatia”

                              c)

                              Lisätään rivin 15 jälkeen rivi 15 a seuraavasti:

                                          ”15 a

                                          Bourgogne (FR)

                                          Burgundac bijeli

                                          Kroatia”

                              d)

                              Poistetaan rivi 16.

                              e)

                              Lisätään rivin 17 neljänteen sarakkeeseen ilmaisu ”Kroatia”.

                              f)

                              Lisätään rivin 39 neljänteen sarakkeeseen ilmaisu ”Kroatia”.

                  2)

                  Muutetaan B osa seuraavasti:

                              a)

                              Lisätään rivin 2 jälkeen rivi 2 a seuraavasti:

                                          ”2 a

                                          Aglianico del Taburno (IT)

                                          Aglianico crni

                                          Kroatia”

                              b)

                              Lisätään rivin 33 neljänteen sarakkeeseen ilmaisu ”Kroatia”.

                              c)

                              Lisätään rivin 37 neljänteen sarakkeeseen ilmaisu ”Kroatia”.

                              d)

                              Lisätään rivin 39 neljänteen sarakkeeseen ilmaisu ”Kroatia”.

                              e)

                              Lisätään rivin 45 neljänteen sarakkeeseen ilmaisu ”Kroatia”.

                              f)

                              Lisätään rivin 51 neljänteen sarakkeeseen ilmaisu ”Kroatia”.

                              g)

                              Lisätään rivin 52 neljänteen sarakkeeseen ilmaisu ”Kroatia”.

                              h)

                              Lisätään rivin 52 jälkeen rivi 52 a seuraavasti:

                                          ”52 a

                                          Štajerska Slovenija (SV)

                                          Štajerka

                                          Kroatia”

                              i)

                              Lisätään rivin 58 neljänteen sarakkeeseen ilmaisu ”Kroatia”.


title: Komission täytäntöönpanoasetus (EU) 2016/1713, annettu 20 päivänä syyskuuta 2016, kiintiön ulkopuolisen isoglukoosin ja sokerin viennin määrällisen rajoituksen vahvistamisesta markkinointivuoden 2016/2017 loppuun asti

text:
               24.9.2016

               FI

               Euroopan unionin virallinen lehti

               L 258/8

         KOMISSION TÄYTÄNTÖÖNPANOASETUS (EU) 2016/1713,
   annettu 20 päivänä syyskuuta 2016,
   kiintiön ulkopuolisen isoglukoosin ja sokerin viennin määrällisen rajoituksen vahvistamisesta markkinointivuoden 2016/2017 loppuun asti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 139 artiklan 2 kohdan ja 144 artiklan ensimmäisen kohdan g alakohdan,
   sekä katsoo seuraavaa:

               (1)

               Asetuksen (EU) N:o 1308/2013 139 artiklan 1 kohdan ensimmäisen alakohdan d alakohdan mukaisesti mainitun asetuksen 136 artiklassa tarkoitetun kiintiön ulkopuolella tuotettu sokeri tai isoglukoosi voidaan viedä ainoastaan komission vahvistaman määrällisen rajoituksen puitteissa.

               (2)

               Kiintiön ulkopuolista vientiä koskevat yksityiskohtaiset täytäntöönpanosäännöt vahvistetaan erityisesti vientitodistusten myöntämisen osalta komission asetuksessa (EY) N:o 951/2006 (2). Vientimahdollisuuksia silmällä pitäen määrällinen rajoitus olisi kuitenkin vahvistettava markkinointivuotta kohti.

               (3)

               Eräille unionin sokerin ja isoglukoosin tuottajille vienti unionista on merkittävä osa niiden taloudellista toimintaa, ja niillä on perinteiset markkinat unionin ulkopuolella. Sokerin ja isoglukoosin vienti näille markkinoille voisi olla taloudellisesti kannattavaa myös ilman vientitukien myöntämistä. Tätä varten on tarpeen vahvistaa kiintiön ulkopuolisen sokerin ja isoglukoosin viennin määrällinen rajoitus siten, että asianomaiset EU:n tuottajat voivat jatkaa toimituksia perinteisille markkinoilleen.

               (4)

               Markkinointivuoden 2016/2017 osalta arvioidaan, että kiintiön ulkopuolisen sokerin määrällisen rajoituksen vahvistaminen alun perin 650 000 tonniin valkoisen sokerin ekvivalenttina ilmaistuna ja kiintiön ulkopuolisen isoglukoosin määrällisen rajoituksen vahvistaminen 70 000 tonniin kuiva-aineena vastaisi markkinoiden kysyntää.

               (5)

               Sokerin vienti unionista tiettyihin lähellä sijaitseviin määräpaikkoihin ja kolmansiin maihin, jotka myöntävät unionin tuotteiden tuonnille etuuskohtelun, on nykyään erityisen edullisessa kilpailuasemassa. Koska sääntöjenvastaisuuksien torjumiseksi annettavaa keskinäistä avunantoa koskevat asianmukaiset välineet puuttuvat ja koska petosten riski on minimoitava ja kiintiön ulkopuolisen sokerin jälleentuonnista unioniin mahdollisesti aiheutuvia väärinkäytöksiä vältettävä, eräät lähellä sijaitsevat määräpaikat olisi jätettävä hyväksyttyjen määräpaikkojen ulkopuolelle.

               (6)

               Koska petosten riskin arvioidaan isoglukoosin osalta olevan alhaisempi tuotteen luonteen vuoksi, hyväksyttyjä määräpaikkoja ei ole tarpeen rajoittaa kiintiön ulkopuolisessa isoglukoosin viennissä.

               (7)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   CN-koodin 1701 99 valkoisen sokerin ilman vientitukea kiintiön ulkopuolella tapahtuvan viennin osalta asetuksen (EU) N:o 1308/2013 139 artiklan 1 kohdan ensimmäisen alakohdan d alakohdassa tarkoitettu määrällinen rajoitus on 650 000 tonnia markkinointivuonna 2016/2017.
   2.   Vienti 1 kohdassa vahvistetun määrällisen rajoituksen puitteissa sallitaan kaikkiin määräpaikkoihin lukuun ottamatta

               a)

               seuraavia kolmansia maita: Albania, Andorra, Bosnia ja Hertsegovina, entinen Jugoslavian tasavalta Makedonia, Kosovo (3), Liechtenstein, Montenegro, Pyhä istuin (Vatikaanivaltio), San Marino ja Serbia;

               b)

               seuraavia unionin tullialueen ulkopuolisia jäsenvaltioiden alueita: Färsaaret, Grönlanti, Helgoland, Ceuta, Melilla, Livignon ja Campionen kunnat Italiassa sekä ne Kyproksen tasavallan alueet, jotka eivät kuulu Kyproksen tasavallan hallituksen tosiasialliseen hallintaan;

               c)

               seuraavia unionin tullialueen ulkopuolisia Euroopan alueita, joiden ulkosuhteista vastaa jokin jäsenvaltio: Gibraltar.

         2 artikla
   Kiintiön ulkopuolisen isoglukoosiviennin määrällisen rajoituksen vahvistaminen
   1.   CN-koodien 1702 40 10, 1702 60 10 ja 1702 90 30 isoglukoosin ilman vientitukea kiintiön ulkopuolella tapahtuvan viennin osalta asetuksen (EU) N:o 1308/2013 139 artiklan 1 kohdan ensimmäisen alakohdan d alakohdassa tarkoitettu määrällinen rajoitus on kuiva-aineena ilmaistuna 70 000 tonnia markkinointivuonna 2016/2017.
   2.   Edellä 1 kohdassa tarkoitettujen tuotteiden vienti on sallittua ainoastaan, jos ne täyttävät asetuksen (EY) N:o 951/2006 4 artiklassa säädetyt edellytykset.
   3 artikla
   Voimaantulo ja soveltaminen
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä lokakuuta 2016.
   Sen voimassaolo päättyy 30 päivänä syyskuuta 2017.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä syyskuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  Komission asetus (EY) N:o 951/2006, annettu 30 päivänä kesäkuuta 2006, neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta (EUVL L 178, 1.7.2006, s. 24).

      (3)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.